Learning Curves – Woestynkind
Posted on December 18, 2018 by woestynkind
Ek het besluit om 'n nuwe avontuur aan te pak. Ek gaan oorsee engels gee vir bloedjies wat dit nie kan praat nie. Maar vir nou is die lewe bietjie gekompliseerd, so ons gaan eers oor die internet engels gee. Van die huis af.
Maar ek het nie internet nie….
Lang gesoek beveel oudste 'n plek aan. Nou moet ek eers weer bewys wie ek is en waar ek bly, Hou duim vas ek het teen nuwe jaar internet.
Nou moet ek aansoek doen vir die werk self. Aanlyn.
Maar ek het nie net 'n laptop en 'n internet konneksie nodig nie.
Die lysie groei. Hierdie program en daardie oorfone en en en. En alles kos geld.
Maar ek is gedetermineerd. Elke dag vorder ek bietjie meer. En bid die krismis budget rek ver genoeg.
My hart klop bietjie woes as ek eers al die plek se goed deurlees. Met die eerste opslag lyk dit darem baie complicated. Moet ek regtig registreer vir tax in England? Hoe gaan hulle die geld hier by my uitkry?
En ek het nog nie eers die onderhoud gedoen nie. Dalk dink hulle ek is te oud of te boring of te stadig.
Julle, ek leef van bid en senuwees en worry en wyn. Ek wens iemand kon my hand vashou en my belowe alles sal uitwerk.
Maar dis mos nie hoe die wereld werk nie.
So dan haal ek maar diep asem en lees weer.
En vat net vinnige pouse om by julle te moan.
9 thoughts on "Learning Curves"
Om 'n annerman se kopbeentjies te loop leer is alreeds meer avontuur as waarvoor my waarborg goed is. Om dit boonop in die taal van die moddereiland te doen maak daai learning curve meer van 'n learning cliff. Eish.
Met die onderhoud het ek wel raad. Jy antwoord elke vraag met die frase "What a delightfully vexing conundrum indeed…en dan vertel jy hulle hoe oupagroot die khakies sommer vir sports opgedons het. Maaind yous, hulle is dalk nog sensitief daaroor, so moet liewers nie groot woorde soos vexing en conundrum gebruik nie.
Storie klong …..jy help nie. Jy laat my net lag.
Die dag wanneer ek die voice of reason is, is ons almal baie diep in die moeilikheid. Die gewer van goeie raad is my vrou, ek is net die comic relief… Maar terwyl jy vir my gelag het, het jy nie geworry oor internet konneksies en laptops en ingels praat nie, né?
Dis so ja…. so sit asb vir vroulief voor die rekenaar dat sy raad gee terwyl ons lag lag wag
Alles sal uitwerk. Een ding op 'n slag. 😊 Dit sal seker 'n tydjie vat om alles in plek te kry, maar op die ou end sal dit uitwerk, jy sal sien. Sterkte. Onthou om te kom vertel!
Nee fok, hier is jy op jou eie. Menz hoop jy kry jou connections en goed mooi uitgesort, menz hoop jy vra vir geduld en nie krag nie – on the other hand is hulle hopelik aan die anderkant van die wêreld en kan jy hulle nie bykom nie.